section_heading: Povijest
paragraph_text: HŽRK Grude jje osnovan 2009. godine, ali natjecateljski put kluba počinje u sezoni 2010/2011. Dana 23. kolovoza 2010. godine održana je Skupština kluba na kojoj je izabrano vodstvo kluba. Za predsjednicu Skupštine HŽRK Grude je izabrana Marica Radić, a za predsjednika Upravnog odbora HŽRK Grude je izabran Zoran Trlin. Isto tako je tada klub dobio svog generalnog sponzora, tvrtku Autoherc pa je klub sljedećih 6 godina nastupao pod imenom HŽRK Grude Autoherc. Prije samog početka natjecateljske sezone UO kluba je angažirao za trenera mr.sc. Zlatu Zubac. Te sezone klub se počeo natjecati u 1. ligi Federacije BiH. Prvu službenu utakmicu klub je odigrao 9. listopada 2010. godine kada je u Grudama u 1. kolu 1. lige Federacije BiH poražen od ekipe ŽRK Krivaja iz Zavidovića rezultatom 26:29. U toj prvoj sezoni HŽRK Grude Autoherc je osvojio 6. mjesto u 1. ligi FBiH. Već u sljedećoj sezoni 2011/2012., HŽRK Grude osvojio je 3. mjesto u 1. ligi FBiH, a u sezoni 2012/2013. osvojio je naslov prvaka te lige i izborio plasman u Premijer ligu BiH. Zanimljivo je da je prosjek starosti igračica seniorske ekipe pri osvajanju naslova prvaka 1. lige FBiH bio 15 godina i 2 mjeseca.